หุ้นปิดทะลุ 1,000 จุด สำเร็จ
ดัชนีตลาดหุ้นไทย ปิดทะลุ 1,000 จุด ได้สำเร็จเป็นครั้งแรกในรอบ 2 สัปดาห์ นักวิเคราะห์เตือนวันพรุ่งนี้ ( 2 พ.ย.) ระวังการปรับฐานช่วงสั้น เหตุขึ้นเร็วเกินไป ให้แนวต้าน 1,005 จุด
1 พ.ย. 2553

ดัชนีตลาดหุ้นไทย ปิดทะลุ 1,000 จุด ได้สำเร็จเป็นครั้งแรกในรอบ 2 สัปดาห์ นักวิเคราะห์เตือนวันพรุ่งนี้ ( 2 พ.ย.) ระวังการปรับฐานช่วงสั้น เหตุขึ้นเร็วเกินไป ให้แนวต้าน 1,005 จุด 
ภาวะตลาดหุ้นกลับสู่ความร้อนแรงอีกครั้ง เหนือความคาดหมาย โดยตลอดทั้งวันตลาดมีแรงซื้อหุ้นขนาดใหญ่เข้ามา ส่งดัชนีพุ่งทะลุ 1,000 จุด ได้สำเร็จเป็นครั้งแรกในรอบ 2 สัปดาห์ หลังจากทดสอบอยู่หลายครั้ง เมื่อดัชนียืนเหนือ 1,000 จุด ได้ ทำให้ความมั่นใจกลับมา
ดัชนีปิดที่ 1,003.24 จุด ทะยานบวก 18.78 จุด มูลค่าซื้อขาย 39,843.11 ล้านบาท 
สำหรับหลักทรัพย์ที่มีมูลค่าซื้อขาย สูงสุด 5 อันดับแรก ได้แก่
PTTAR  มูลค่าซื้อขาย 4,348.16 ล้านบาท   ปิด  32 บาท เพิ่มขึ้น 2.25 บาท
PTTEP   มูลค่าซื้อขาย 3,156.02 ล้านบาท   ปิด 179.50 บาท เพิ่มขึ้น 8.50 บาท 
PTTCH มูลค่าซื้อขาย 2,051.12 ล้านบาท     ปิด 147.50 บาท เพิ่มขึ้น 6.50 บาท 
PTT      มูลค่าซื้อขาย 2,023.63 ล้านบาท    ปิด  309 บาท เพิ่มขึ้น 6 บาท 
TOP    มูลค่าซื้อขาย 1,481.96 ล้านบาท      ปิด  55 บาท เพิ่มขึ้น 2 บาท 
นายสุกิจ อุดมสิริกุล ผู้อำนวยการอาวุโส ฝ่ายกลยุทธการลงทุนลูกค้าสถาบัน บริษัทหลักทรัพย์ไทยพาณิชย์ กล่าวว่า ดัชนีสามารถยืนปิดเหนือ 1,000 จุด ได้สำเร็จ ส่วนหนึ่งมาจากตัวเลขจีน ดัชนี PMI สูงสุดรอบ 6 เดือน ดีกว่าที่คาดแสดงให้เห็นความแข็งแรงของเศรษฐกิจจีนที่จะกลับมาใหม่
สำหรับแนวโน้มดัชนีวันพรุ่งนี้ ( 2 พ.ย.) มีโอกาสที่ดัชนีจะปรับตัวลงจากแรงขายทำกำไรช่วงสั้น ๆ จากดัชนีขึ้นมาเร็วและแรงในวันนี้ และหากวันที่ 2-3 พ.ย.นี้ นโยบายผ่อนคลายเชิงปริมาณ ( QE ) ของสหรัฐ ไม่ดีอย่างที่คาดการณ์ ถือว่าตลาดที่ขึ้นมารับรู้ไปแล้ว ทำให้ตลาดมีแรงขายออกมา โดยดัชนีมีแนวต้าน 1,005 จุด